Comerç lliura els premis de la Campanya de Promoció del Comerç Local
25 d’octubre 2017

![](/media/cntgstkr/51_c_premiados_comercio.jpg)  
  

La delegació de Comerç de l'Ajuntament de Sagunt feu lliurament ahir en el Saló de Plens del consistori dels premis del sorteig de la Campanya de Promoció del Comerç Local. En total s'han repartit 6.000 euros en nou premis, sis de 500 euros i tres de 1.000 euros. 

Els guanyadors del sorteig que es va realitzar dijous passat, 19 d'octubre, en el Centre Cultural Mario Monreal han sigut Alfredo Martínez Escrig, Antonio García Ferrer, Enrique Granjo Sánchez, Marisa Santaeulalia Peiró, Pilar Benajas Calleja i José Cubas Ponce, els valorats en 500 euros, i Inmaculada López Montalbán, Mª Vicenta Antoni Bedejo i Mª Carmen Soriano Alfaro, els tres premis de 1.000 euros. 

Des de la delegació de Comerç, Sergio Moreno valora “**positivament el resultat de la campanya donat que té  una repercussió important en el municipi, a més de tindre un gran acolliment pels comerços de proximitat i pels ciutadans, ja que la participació és molt alta**”. Moreno afegix que esta campanya “**ajuda els comerços a incrementar les seues vendes i els consumidors poden resultar premiats per incentivar el comerç local**”. 

La Campanya de Promoció del Comerç Local 2017 va estar en marxa des de l'11 de setembre fins al 10 d'octubre, durant la qual es van distribuir un total de 1.000 cartells, 25.000 pamflets i es van instal·lar 450 urnes on es van poder dipositar els 225.000 tiquets que es van repartir entre tots els participants.​

*   [](http://www.facebook.com/sharer.php?u=https://aytosagunto.es/va/actualitat/comerc-lliura-els-premis-de-la-campanya-de-promocio-del-comerc-local/ "Facebook")
*   [](http://twitter.com/share?url=https://aytosagunto.es/va/actualitat/comerc-lliura-els-premis-de-la-campanya-de-promocio-del-comerc-local/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comerc-lliura-els-premis-de-la-campanya-de-promocio-del-comerc-local/ "Linked In")
*   [](mailto:?body=https://aytosagunto.es/va/actualitat/comerc-lliura-els-premis-de-la-campanya-de-promocio-del-comerc-local/)